Кандидатът на демократите получава 306 гласа , а президентът Доналд Тръмп - 232 09 : 15 | 15 декември 2020 Обновен : 09 : 38 | 15 декември 2020 Автор : Станислава Цветкова Избирателната колегия в САЩ потвърди победата на Джо Байдън на президентските избори . Кандидатът на демократите получава 306 гласа , а президентът Доналд Тръмп - 232 . За победа са необходими 270 гласа , съобщава Bloomberg . Електорите във всички 50 американски щата и окръг Колумбия гласуваха за президент и вицепрезидент на почитаните от времето конституционни церемонии , които придобиха ново значение , след като Тръмп настоя , че изборите са „ фалшифицирани “ без доказателства . Гласовете на Избирателната колегия ще бъдат изпратени във Вашингтон и преброени на съвместно заседание на двете камари на Конгреса на 6 януари . В реч след новината Джо Байдън каза , че американската демокрация е била „ изтласкана , изпитана и заплашена “ и „ се е оказала устойчива , истинска и силна “ . Той осъди опитите на президента Доналд Тръмп да отмени резултата и заяви , че „ волята на хората надделя “ . В 13 - минутното си обръщение той заклейми опитите на президента Доналд Тръмп да представи победата му като нелегитимна , като Байдън изтъкна , че Тръмп и съюзниците му са завели десетки дела , оспорвайки резултатите от изборите , но без никакъв успех . В стремежа си да сложи край на необичайно дълги и спорни избори Байдън призова страната да „ обърне страницата “ на това , което той определи като „ безпрецедентно нападение над нашата демокрация “ . Той каза , че ще бъде президент на всички американци , дори на тези , които не са съгласни с него , призовавайки хората вместо да се съсредоточат върху борбата с пандемията на коронавируса и нейните икономически последици , пише Bloomberg . Призивът на Байдън за обединена борба срещу коронавируса дойде в деня , когато страната надхвърли 300 000 починали от Covid - 19 , което бе и денят , в който САЩ започна ваксинационната кампания срещу вируса . Президентът Тръмп , който показва малко признаци за отстъпване , все още не е коментирал темата . Малко след гласуването на избирателната колегия той обяви в Twitter оттеглянето на главния прокурор Уилям Бар . Съдбата на Бар в последните дни от управлението на Доналд Тръмп бе под въпрос , след като миналата седмица разследване на Министерството на правосъдието не откри признаци за големи измами на президентските избори през ноември , за които президента на САЩ твърди . Байдън спечели 7 милиона гласа повече от Тръмп и обърна резултатите в пет щата , включително Джорджия , която някога се смяташе за републиканска крепост . Джорджия е и мястото , където двете места в Сената на САЩ ще бъдат прегласувани на балотаж на 5 януари , резултатът от който ще определи контрола върху камарата .